《送端上人南归》
宋代·魏野

相寻如有事，独去似无依。
海内山游遍，江边寺始归。
题诗当路少，乞食入城稀。
肯学寻常辈，忙忙为紫衣。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。